Ալիկ Սարգսյան

Ալիկ Սարգսի Սարգսյան (), Հայաստանի Ոստիկանության պետ (2008-2011), Հայաստանի նախագահի խորհրդական (2011-2017)։

 Կենսագրություն 
Ծնվել է 1957 թվականի հունիսի 1-ին, Արտաշատի շրջանի Կանաչուտ գյուղում։ Ավարտել է Խ. Աբովյանի անվան պետական մանկավարժական ինստիտուտը և ՀՀ ներքին գործերի նախարարության միլիցիայի բարձրագույն դպրոցը՝ իրավաբանի որակավորմամբ։
 1979-1980 - ծառայել է խորհրդային բանակում։
 1982-1986 - աշխատել է Շահումյանի ՆԳԲ-ում որպես անչափահասների գործերով տեսչության միլիցիայի տեղամասային տեսուչ,
 1986-1991 - Շահումյանի ՆԳԲ-ի քրեական հետախուզության բաժանմունքի օպերլիազոր,
 1991-1992 - Արտաշատի ՆԳԲ-ի քրեական հետախուզության բաժանմունքում, որպես բաժանմունքի պետ,
 1992-1993 - Արտաշատի ՆԳԲ-ի պետի տեղակալ,
 1993-1994 - Էրեբունու ՆԳԲ-ի բաժնի պետ,
 1994-1995 - Երևանի ՆԳՎ-ի պետի տեղակալ,
 1995-1996 - Երևանի ՆԳՎ-ի պետի օպերատիվ գծով տեղակալ,
 1996-1997 - Երևանի ՆԳՎ-ի պետի տեղակալ օպերատիվ գծով և քրեական հետախուզության բաժնի պետ,
 1997-1999 - Երևանի ՆԳՎ-ի պետի տեղակալ օպերատիվ գծով,
 1999-2000 - Արարատի մարզային ՆԳՎ-ի պետ,
 1998 - շնորհվել է միլիցիայի գնդապետի կոչում։
 2000 թ. ՀՀ կառավարության որոշմամբ նշանակվել է ՀՀ Արարատի մարզպետ։
 2008 թ. մայիսի 29-ին ՀՀ Նախագահի hրամանագրով նշանակվել է Հայաստանի Հանրապետության Ոստիկանության պետ  Ա. Սարգսյանին Հայաստանի Հանրապետության կառավարությանն առընթեր Հայաստանի Հանրապետության ոստիկանության պետ նշանակելու մասին։
 2008 թ. հունիսի 5-ին ՀՀ կառավարության որոշմամբ ազատվել է Հայաստանի Հանրապետության Արարատի մարզպետի պաշտոնից։
 2011 թ. նոյեմբերի 1-ին ՀՀ Նախագահի հրամանագրով ազատվել է ՀՀ ԿԱ ՀՀ Ոստիկանության պետի պաշտոնիցԱ. Սարգսյանին Հայաստանի Հանրապետության կառավարությանն առընթեր Հայաստանի Հանրապետության ոստիկանության պետի պաշտոնից ազատելու մասին։
 2011 թ. նոյեմբերի 1-ին ՀՀ Նախագահի հրամանագրով նշանակվել է Հայաստանի Հանրապետության Նախագահի խորհրդականԱ. Սարգսյանին Հայաստանի Հանրապետության Նախագահի խորհրդական նշանակելու մասին։
 2017 թվականի ապրիլի 2-ին պատգամավոր է ընտրվեկ ՀՀԿ ցուցակով։
 2017 թվականի մայիսի 17-ին ՀՀ Նախագահի հրամանագրով ազատվել է Հայաստանի Հանրապետության Նախագահի խորհրդականի պաշտոնիցԱլիկ Սարգսյանը ազատվել է պաշտոնից։
 2018 թ․ հեռացել է ՀՀԿ-ից ու քաղաքականությունից։
Մի շարք գիտական հոդվածների և մենագրության հեղինակ է։ Ամուսնացած է, ունի երկու դուստր, չորս թոռնիկ։

 Պարգևներ և կոչումներ 
 2005 - Ազգերի համերաշխության համար մեդալով
 2006 - Ֆրիտյոֆ Նանսենի ոսկյա հուշամեդալով
 2006 - ՀՀ նախագահի հրամանագրով՝ Անանիա Շիրակացու մեդալով
 2007 - Ամենայն հայոց կաթողիկոսի կողմից՝ Ներսես Շնորհալու մեդալով
 2007 - հունիսի 1-ին պետական կառավարման բնագավառում երկարամյա բարեխիղճ ու անբասիր աշխատանքային գործունեության համար պարգևատրվել է ՀՀ վարչապետի հուշամեդալով
 2008 - պարգևատրվել է Հասարակական կարգի ապահովման միջազգային կորպորացիայի գլխավոր կոմիսարի «Հասարակական կարգի ապահովման գործում մեծ հարգանքի» նշանով
 2008 թ. մայիսի 29-ին շնորհվել է ոստիկանության գեներալ-մայորի հատուկ կոչումԱ. Ս. Սարգսյանին ոստիկանության գեներալ-մայորի կոչում շնորհելու մասին
 2010 - Հասարակական անվտանգության միջազգային ոստիկանական կորպորացիայի գլխավոր կոմիսարի «Պատվո շքանշանով»
 2008 - ՌԴ ՆԳ նախարարի հրամանով պարգևատրվել է «Մարտական համագործակցության համար»
 2008-2010 - պարգևատրվել է նաև Մոլդովայի, Ղրղզստանի, Բելառուսի հանրապետությունների ՆԳ նախարարությունների մեդալներով ու հուշամեդալներով
 2009 - «Զինվորական արիություն»
 2009 ապրիլի 16 - արժանացել է «ՀՀ անվտանգության մարմինների պատվավոր աշխատակից» պատվավոր կոչման
 2009 հունիսի 3 - «ՀՀ ոստիկանության պատվավոր ծառայող» պատվավոր կոչման։ Հայաստանի Հանրապետության, ԼՂՀ և այլ պետությունների ուժային կառույցների ղեկավարների կողմից պարգևատրվել է մարտական զենքերով
 2010 - «Կառավարման գործունեությունում ունեցած վաստակի համար» մեդալներով։
 2010 թ. ապրիլի 10-ին շնորհվել է ոստիկանության գեներալ-լեյտենանտի հատուկ կոչումԱ. Ս. Սարգսյանին ոստիկանության գեներալ-լեյտենանտի կոչում շնորհելու մասին։

 Ծանոթագրություններ 

 Արտաքին հղումներ 
 ՀՀ Ոստիկանության պաշտոնական կայքը

Կատեգորիա:Արարատի մարզպետներ
Կատեգորիա:ՀՀ ոստիկանության գեներալ-լեյտենանտներ
Կատեգորիա:Հունիսի 1 ծնունդներ